ET Euroopa Liidu Teataja L 295/97

EUROOPA KESKPANGA SUUNIS (EL) 2017/2082,

22. september 2017,

millega muudetakse suunist EKP/2012/27 üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (EKP/2017/28)

EUROOPA KESKPANGA NÕUKOGU,

võttes arvesse Euroopa Liidu toimimise lepingut, eelkõige selle artikli 127 lõike 2 esimest ja neljandat taanet,

võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 3.1, 17, 18 ja 22,

ning arvestades järgmist:

(1) 9. juunil 2016 kiitis EKP nõukogu heaks eurosüsteemis hoitavate finantsturgude infrastruktuuride tagatisvahendite tasustamise harmoneerimise.

(2) TARGET2-Securities (T2S) üleminekukava viidi lõpule septembris 2017 ja kõrvalsüsteemidele asjaomastes arvelduskordades pakutud integreeritud mudelit enam ei pakuta.

(3) Üleeuroopalise koheste maksete lahenduse arendamise toetuseks lisatakse TARGET2s uus kõrvalsüsteemi arvelduskord (arvelduskord nr 6, reaalajaline).

(4) suunise EKP/2012/27 (1) teatavaid aspekte tuleb selgitada,

(5) Seetõttu tuleb suunist EKP/2012/27 muuta,

ON VÕTNUD VASTU KÄESOLEVA SUUNISE:

Artikkel 1

Muudatused

Suunist EKP/2012/27 muudetakse järgmiselt:

1. artiklit 2 muudetakse järgmiselt: a) punkt 31 asendatakse järgmisega: „31) „kõrvalsüsteem“ (ancillary system, AS)– EMPs asutatud üksuse poolt hallatav süsteem, mille üle teostab järelevalvet ja/või järelevaatamist pädev ametiasutus ja kes järgib eurodes teenuseid pakkuvate infrastruktuuride asukohas kehtivaid järelevaatamisnõudeid (vastavalt muudatustele, mis avaldatakse EKP veebilehel) (*1) ning milles makseid ja/või finantsinstrumente vahetatakse ja/või realiseeritakse võikirjendatakse a) TARGET2s arveldatavate rahaliste kohustuste kaudu; ja/või b) TARGET2s hoitavate vahendite kaudu kooskõlas käesoleva suunisega ja kahepoolse lepinguga kõrvalsüsteemi ja eurosüsteemi asjakohase keskpanga vahel; b) lisatakse järgmine punkt 74: „74) „tagatisvahendid“ (Guarantee Funds)– kõrvalsüsteemi osaleja poolt antud vahendid, mida kasutatakse, kui üks või enam osalejat ei täida mis tahes põhjusel oma maksekohustusi kõrvalsüsteemi ees.“;

2. artiklit 11 muudetakse järgmiselt: a) pealkiri asendatakse järgmisega: „Tagatisvahendite tasustamine“; b) lõige 1 jäetakse välja; c) lõige 2 asendatakse järgmisega: „2. Tagatisvahendite hoidmist tasustatakse hoiustamise püsivõimaluse intressimääraga.“;

3. artiklit 17 muudetakse järgmiselt: a) lisatakse järgmine lõige 3a: „3a. Eurosüsteemi keskpank, kes on peatanud osaleja osalemise TARGET2 osasüsteemis lõike 1a kohaselt, töötleb selle osaleja makseid ainult tema esindaja (k.a pädeva asutuse või kohtu poolt määratud esindaja, näiteks osaleja pankrotihaldur) korraldusel või pädeva asutuse täitmisele pööratava otsuse alusel või kohtu poolt maksete töötlemiseks antud korralduse alusel.“; b) lõige 4 asendatakse järgmisega: „4. Eespool lõigetes 1 kuni 3a sätestatud eurosüsteemi keskpankade kohustused kehtivad ka juhul, kui kõrvalsüsteemid peatavad või lõpetavad kõrvalsüsteemiliidese kasutamise.“;

4. II, IIa ja V lisa muudetakse vastavalt käesoleva suunise I lisale;

5. IV lisa asendatakse käesoleva suunise II lisaga.

Artikkel 2

Jõustumine ja rakendamine

Käesolev suunis jõustub päeval, mil sellest teatatakse keskpankadele liikmesriikides, mille rahaühik on euro.

Keskpangad liikmesriikides, mille rahaühik on euro, võtavad meetmed, mis on vajalikud käesoleva suunise järgimiseks, ja kohaldavad neid alates 13. novembrist 2017. Nad teatavad EKP-le nende meetmetega seotud dokumentidest ja vahenditest hiljemalt 20. oktoobriks 2017.

Artikkel 3

Adressaadid

Käesolev suunis on adresseeritud kõikidele eurosüsteemi keskpankadele.

Frankfurt Maini ääres, 22. september 2017 EKP nõukogu nimel EKP president Mario DRAGHI

(1) Suunis EKP/2012/27, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (ELT L 30, 30.1.2013, lk 1).

(*1) Kehtivad eurosüsteemi põhimõtted infrastruktuuride asukoha kohta on avaldatud EKP veebilehel www.ecb.europa.eu järgmistes dokumentides: a) „Policy statement on euro payment and settlements located outside the euro area“, 3. november 1998; b) „Eurosystem's policy line with regard to consolidation in central counterparty clearing“, 27. september 2001; c) „Eurosystem policy principles on the location and operation of infrastructures settling in euro-denominated payment transactions“, 19. juuli 2007; d) „Eurosystem policy principles on the location and operation of infrastructures settling euro-denominated payment transactions: specification of ‘legally and operationally located in the euro area“, 20. november 2008; e) „Eurosystem oversight policy framework“, juuli 2011, võttes arvesse 4. märtsi 2015. aasta kohtuotsust Ühendkuningriik vs Euroopa Keskpank, T-496/11, ECLI:EU:T:2015:496.“;

I LISA Suunise EKP/2012/27 II, IIa ja V lisa muudetakse järgmiselt: 1. II lisa muudetakse järgmiselt: a) artiklis 1 asendatakse kõrvalsüsteemi mõiste järgmisega: „„kõrvalsüsteem“ (ancillary system, AS)– Euroopa Majanduspiirkonnas (EMP) asutatud üksuse poolt hallatav süsteem, mille üle teostab järelevalvet ja/või järelevaatamist pädev ametiasutus ja kes järgib eurodes teenuseid pakkuvate infrastruktuuride asukohas kehtivaid järelevaatamisnõudeid (vastavalt muudatustele, mis avaldatakse EKP veebilehel) (*1) ning milles makseid ja/või finantsinstrumente vahetatakse ja/või realiseeritakse või kirjendatakse a) TARGET2s arveldatavate rahaliste kohustuste kaudu; ja/või b) TARGET2s hoitavate vahendite kaudu kooskõlas suunisega EKP/2012/27 (*2) ja kahepoolse lepinguga kõrvalsüsteemi ja eurosüsteemi asjakohase keskpanga vahel; b) artiklit 34 muudetakse järgmiselt: i) lõige 6 asendatakse järgmisega: „6. Kui maksemooduli konto omaniku osalus TARGET2-[keskpangas/riigis] on peatatud lõike 1 punktist a erineval alusel, arhiveeritakse kõik tema laekuvad maksed ja väljuvad maksejuhised ja sisestatakse sisendkontrolli alles pärast seda, kui peatatud osalusega maksemooduli konto omaniku keskpank on neid selgesõnaliselt aktseptinud.“; ii) lisatakse järgmine lõige 7: „7. Kui maksemooduli konto omanik on TARGET2-[keskpangas/riigis] peatatud lõike 1 punkti a alusel, töödeldakse selle maksemooduli konto omaniku makseid ainult tema esindaja (k.a pädeva asutuse või kohtu poolt määratud esindaja, näiteks maksemooduli konto omaniku pankrotihaldur) korraldusel pädeva asutuse täitmisele pööratava otsuse alusel või kohtu poolt maksete töötlemiseks antud korralduse alusel. Kõiki sisenevaid makseid töödeldakse kooskõlas lõikega 6.“; c) artiklit 38 muudetakse järgmiselt: i) lõige 2 asendatakse järgmisega: „2. Erandina lõikest 1 nõustub osaleja, et [keskpank] võib avalikustada TARGET2-[keskpangale/riigile] töö käigus saadud teavet osaleja, ühest rühmast pärit osalejate või osaleja klientide maksete, tehniliste asjaolude või organisatsiooni kohta a) teistele keskpankadele või kolmandatele isikutele, kes osalevad TARGET2-[keskpanga/riigi] töös, ulatuses, mis on vajalik TARGET2 tõhusaks toimimiseks või osaleja või rühma riskipositsiooni hindamiseks; b) teistele keskpankadele turuoperatsioonide, rahapoliitika funktsioonide, finantsstabiilsuse või finantslõimumise jaoks vajalikeks analüüsideks; või c) liikmesriikide ja liidu järelevalveasutustele, k.a keskpankadele, ulatuses, mis on vajalik nende avaliku sektori ülesannete täitmiseks ega ole vastuolus kohaldatava õigusega. [keskpank] ei vastuta teabe avalikustamise finants- või äriliste tagajärgede eest.“; ii) lõige 3 asendatakse järgmisega: „3. Erandina lõikest 1 võib [keskpank] kasutada, avalikustada või avaldada teavet osalejate ja osalejate klientide maksete kohta statistilistel, ajaloolistel, teaduslikel või muudel eesmärkidel, kui see ei võimalda otseselt ega kaudselt tuvastada osalejat ega osaleja kliente ning kui see toimub [keskpank] avalike ülesannete täitmise käigus või teiste avalike üksuste, kellele teave on üle antud, avalike ülesannete täitmise käigus.“; d) I liite punkti 8 alapunkti 8 alajaotus c asendatakse järgmisega: „c) maksemooduli kontolt kõrvalsüsteemi poolt hallatavale tehnilisele kontole, kasutades reaalajalist arvelduskorda nr 6; ja“; e) IV liidet muudetakse järgmiselt: i) punkti 6 alapunkt a asendatakse järgmisega: „a) Kui [keskpank] peab seda vajalikuks, algatab ta maksejuhiste eriolukorras töötlemise ühisplatvormi eriolukorramoodulis või muul viisil. Sellisel juhul osutatakse osalejatele teenuseid ainult piiratud ulatuses. [Keskpank] teatab osalejatele eriolukorras töötlemise alustamisest mis tahes kättesaadavate sidevahendite kaudu.“; ii) punkti 8 alapunkt b asendatakse järgmisega: „b) [Keskpanga] tehnilise rikke korral võivad mõnesid või kõiki tema TARGET2-[keskpank/riik]-ga seotud tehnilisi funktsioone täita teised eurosüsteemi keskpangad või ühisplatvorm.“; f) V liite punktis 3 asendatakse tabel järgmisega: „Kellaaeg Kirjeldus 6.45 -7.00 Arvelduspäeva ettevalmistus (*3) 7.00 -18.00 Arveldusperiood 17.00 Kliendimaksete arveldusperioodi lõpp (s.t maksejuhised, mille algatajaks ja/või makse saajaks ei ole otseosaleja ega kaudne osaleja; süsteemis tuvastatakse need sõnumite MT 103 või MT 103+ alusel) 18.00 Pankadevaheliste maksete arveldusperioodi lõpp (s.t maksed, mis ei ole kliendimaksed) 18.00-18.45 (*4) Päevalõputöötlemine 18.15 (*4) Üldine püsivõimaluste kasutamise lõpp (vahetult pärast seda) 18.30 (*5) Keskpankade juurdepääs andmetele raamatupidamissüsteemide ajakohastamiseks 18.45-19.30 (*5) Järgmise arvelduspäeva ettevalmistus 19.00 (*5) – 19.30 (*4) Likviidsuse liikumine maksemooduli kontol 19.30 (*5) Tööperioodi alguse teade, püsikorralduste arveldamine likviidsuse kandmiseks maksemooduli kontolt allkontodele/tehnilistele kontodele (kõrvalsüsteemidega seotud arveldamine) 19.30 (*5) – 22.00 Täiendava likviidsuse ülekandmine ICM kaudu seoses reaalajalise arvelduskorraga nr 6); täiendava likviidsuse ülekandmine ICM kaudu enne kõrvalsüsteemi töötsükli alguse teadet seoses arvelduskorraga nr 6 (liidesühenduses); kõrvalsüsteemi öine arveldusperiood (ainult juhul, kui kasutatakse kõrvalsüsteemi arvelduskorda nr 6 reaalajas ja arvelduskorda nr 6 liidesühenduses) arvelduskorda nr 6 liidesühenduses) 22.00 -1.00 Tehniline hooldus 1.00 -7.00 Kõrvalsüsteemi öine arveldusperiood (ainult juhul kui kasutatakse kõrvalsüsteemi arvelduskorda nr 6 reaalajas ja arvelduskorda nr 6 liidesühenduses) g) VI liites asendatakse punkt 14 järgmisega: „14. Otseosalejatele kehtivad järgmised arvete esitamise reeglid: otseosaleja (AL rühm või CAI rühma haldur, kui kasutatakse AL või CAI moodulit) saab eelmise kuu arve maksmisele kuuluva tasu kohta hiljemalt järgmise kuu üheksandaks tööpäevaks. Makse tuleb teostada hiljemalt selle kuu 14ndaks kuupäevaks [keskpanga] poolt osutatud kontole ja see debiteeritakse otseosaleja maksemooduli kontolt.“; 2. IIa lisa muudetakse järgmiselt: a) artiklit 24 muudetakse järgmiselt: i) lõige 6 asendatakse järgmisega: „6. Kui eriotstarbelise rahakonto omaniku osalus TARGET2-[keskpangas/riigis] on peatatud lõike 1 punktist a erineval alusel, esitatakse kõik tema laekuvad maksed ja väljuvad maksejuhised arveldamiseks alles pärast seda, kui peatatud osalusega eriotstarbelise rahakonto omaniku keskpank on neid selgesõnaliselt aktseptinud.“; ii) lisatakse järgmine lõige 7: „7. Kui eriotstarbelise rahakonto omaniku TARGET2-[keskpangas/riigis] on peatatud lõike 1 punkti a alusel, töödeldakse selle eriotstarbelise rahakonto omaniku makseid ainult tema esindaja (k.a pädeva asutuse või kohtu poolt määratud esindaja, näiteks eriotstarbelise rahakonto omaniku pankrotihaldur) korraldusel või pädeva asutuse täitmisele pööratava otsuse alusel või kohtu poolt maksete töötlemiseks antud korralduse alusel. Kõiki sisenevaid makseid töödeldakse kooskõlas lõikega 6.“; b) artiklit 27 muudetakse järgmiselt: i) lõige 2 asendatakse järgmisega: „2. Erandina lõikest 1 nõustub eriotstarbelise rahakonto omanik, et [keskpank] võib avalikustada TARGET2-[keskpangale/riigile] töö käigus saadud teavet eriotstarbelise rahakonto omaniku, ühest rühmast pärit eriotstarbelise rahakonto omanike või eriotstarbelise rahakonto omaniku klientide maksete, tehniliste asjaolude või organisatsiooni kohta: a) teistele keskpankadele või kolmandatele isikutele, kes osalevad TARGET2-[keskpanga/riigi] töös, ulatuses, mis on vajalik TARGET2 tõhusaks toimimiseks või eriotstarbelise rahakonto omaniku või rühma riskipositsiooni hindamiseks; b) teistele keskpankadele turuoperatsioonide, rahapoliitika funktsioonide, finantsstabiilsuse või finantslõimumise jaoks vajalikeks analüüsideks; või c) liikmesriikide ja liidu järelevalveasutustele, k.a keskpankadele, ulatuses, mis on vajalik nende avaliku sektori ülesannete täitmiseks ega ole vastuolus kohaldatava õigusega. [keskpank] ei vastuta teabe avalikustamise finants- või äriliste tagajärgede eest.“; ii) lõige 3 asendatakse järgmisega: „3. Erandina lõikest 1 võib [keskpank] kasutada, avalikustada või avaldada teavet eriotstarbelise rahakonto omaniku või tema klientide maksete kohta statistilistel, ajaloolistel, teaduslikel või muudel eesmärkidel, kui see ei võimalda otseselt ega kaudselt tuvastada eriotstarbelise rahakonto omanikku ega tema kliente ning kui see toimub [keskpank] avalike ülesannete täitmise käigus või teiste avalike üksuste, kellele teave on üle antud, avaliku sektori ülesannete täitmise käigus.“; 3. V lisa muudetakse järgmiselt: i) IA liite punkti 8 alapunkti 8 alajaotus c asendatakse järgmisega: „c) maksemooduli kontolt kõrvalsüsteemi poolt hallatavale tehnilisele kontole, kasutades reaalajalist arvelduskorda nr 6.“; ii) IIA liite punkt 4 asendatakse järgmisega: „4. Otseosalejatele kehtivad järgmised arvete esitamise reeglid: otseosaleja saab eelmise kuu arve maksmisele kuuluva tasu kohta hiljemalt järgmise kuu üheksandaks tööpäevaks. Makse tuleb teostada hiljemalt selle kuu 14ndaks tööpäevaks [keskpanga] poolt osutatud kontole ja see debiteeritakse otseosaleja maksemooduli kontolt.“ (*1) Kehtivad eurosüsteemi põhimõtted infrastruktuuride asukoha kohta on avaldatud EKP veebilehel www.ecb.europa.eu järgmistes dokumentides: a) „Policy statement on euro payment and settlements located outside the euro area“, 3. november 1998; b) „Eurosystem's policy line with regard to consolidation in central counterparty clearing“, 27. september 2001; c) „Eurosystem policy principles on the location and operation of infrastructures settling in euro-denominated payment transactions“, 19. juuli 2007; d) „Eurosystem policy principles on the location and operation of infrastructures settling euro-denominated payment transactions: specification of ‘legally and operationally located in the euro area“, 20. november 2008; e) „Eurosystem oversight policy framework“, juuli 2011, võttes arvesse 4. märtsi 2015. aasta kohtuotsust Ühendkuningriik vs Euroopa Keskpank, T-496/11, ECLI:EU:T:2015:496. (*2) Suunis EKP/2012/27, 5. detsember 2012, üleeuroopalise automatiseeritud reaalajalise brutoarvelduste kiirülekandesüsteemi (TARGET2) kohta (ELT L 30, 30.1.2013, lk 1).“; (*3) Arvelduspäev– arveldusperiood ja päevalõputöötlemine. (*4) Kohustusliku reservi hoidmisperioodi viimasel tööpäeval lõpeb periood 15 minutit hiljem. (*5) Kohustusliku reservi hoidmisperioodi viimasel tööpäeval algab periood 15 minutit hiljem.“;